钦定古今图书集成/明伦汇编/氏族典/第474卷 > 《廖用贤尚友录》 > 戴蒙
## 钦定古今图书集成/明伦汇编/氏族典/第474卷 > 《廖用贤尚友录》 > 戴蒙

按《万姓统谱》：蒙字养伯，永嘉人。绍熙庚戌，用阁门舍
人戴勋牒，改名埜。应试，遂中第，调丽水尉。以公事与
郡将忤，弃官从朱晦庵于武彝，再调鸣鹤场运盐官。
丁父艰，服除，自念假途易名之非，复旧名。应乡举，再
试不中，曰：“可以止矣。”杨守简敬之，荐于朝。黄度帅金
陵，起以幕寮，不就。最后御史王颖叔言诸朝，诏以初名复官。